[{"text_idx": "#000000", "text": "Y daith o dde i ogledd Cymru yn 'rhwystr' i ymwelwyr"}, {"text_idx": "#000001", "text": "Disgrifiad o\u2019r llun, Mae'n cymryd pedair awr i bobl yrru rhwng y de a'r gogledd a'r hyd yr A470"}, {"text_idx": "#000002", "text": "Mae hyd y daith i yrwyr rhwng gogledd a de Cymru yn \"rhwystr\" i ddenu mwy o ymwelwyr o dramor, yn o\u0302l pennaeth un o brif gyrff diwydiant twristiaeth y DU."}, {"text_idx": "#000003", "text": "Dywed prif weithredwr UK Inbound, Deirdre Wells, bod miliwn o ymwelwyr yn dod i Gymru bob blwyddyn, gan wario tua \u00a3330m."}, {"text_idx": "#000004", "text": "Ond mae'n dweud bod angen i'r awdurdodau \"wneud mwy\" i wella'r daith rhwng y de a'r gogledd, fel bod dim angen i bobl orfod gyrru am bedair awr."}, {"text_idx": "#000005", "text": "Mewn ymateb, dywedodd Llywodraeth Cymru eu bod yn buddsoddi arian i wella'r ffyrdd a'r rheilffyrdd."}, {"text_idx": "#000007", "text": "Disgrifiad o\u2019r llun, Gwifren Zipworld uwchben chwarel y Penrhyn ym Methesda yw'r hiraf yn Ewrop a'r gyflymaf yn y byd"}, {"text_idx": "#000008", "text": "Mae'r rhan fwyaf o deithwyr yn defnyddio'r A470, sy'n cysylltu Caerdydd a Llandudno, ond rhannau cyfyng o'i hyd sy'n ffordd ddeuol."}, {"text_idx": "#000011", "text": "\"Rydym yn hybu rhwydweithiau i gymudwyr... ond mewn gwirionedd mae'r sector hamdden yn gwneud llawer iawn i atgyfnerthu cynaliadwyedd trafnidiaeth.\""}, {"text_idx": "#000012", "text": "Disgrifiad o\u2019r llun, Yr Wyddfa - mynydd uchaf Cymru - sy'n denu miloedd o ymwelwyr bob blwyddyn"}, {"text_idx": "#000013", "text": "Dywedodd bod dibyniaeth ar gysylltiadau rhwng y dwyrain a'r gorllewin yn golygu bod y mannau lle mae ymwelwyr yn cyrraedd Cymru yn y lle cyntaf yn hollbwysig."}, {"text_idx": "#000014", "text": "\"Mae 'na hediadau newydd gwych i faes awyr Caerdydd ac mae wastad yn helpu os mae modd cludo pobl i'r cyrchfan yn uniongyrchol.\""}, {"text_idx": "#000015", "text": "Dywedodd Llywodraeth Cymru eu bod yn marchnata tair taith bosib ar draws ffyrdd Cymru er mwyn dangos yr hyn sydd gan wlad i'w gynnig."}, {"text_idx": "#000016", "text": "Ychwanegodd llefarydd: \"Mae hyn... ynghyd a\u0302'r buddsoddiad sy'n parhau ar draws ein rhwydwaith cefnffyrdd, trefniadau i wella'r gwasanaethau trenau, a'r cynnig i deithio ar fysus TrawsCymru am ddim ar benwythnosau.\""}, {"text_idx": "#000017", "text": "Twristiaeth: 'Y DU ddim yn gwybod digon'Cyhoeddwyd27 Rhagfyr 2017'Angen manteisio ar gynnydd twristiaid'Cyhoeddwyd29 Hydref 2017A470: Ffordd mewn biliwnCyhoeddwyd3 Mai 2017"}, {"text_idx": "#000020", "text": "Prif StraeonDiffoddwyr ta\u0302n Gogledd Cymru yn bygwth streicCyhoeddwyd7 awr yn o\u0302lCyngor yn 'peryglu pobl ddall' gyda newidiadau ffyrddCyhoeddwyd1 diwrnod yn o\u0302l'Balch fod gan fy mab opsiwn i ddod o hyd i'w dad'Cyhoeddwyd13 awr yn o\u0302l"}, {"text_idx": "#000022", "text": "Cyngor yn 'peryglu pobl ddall' gyda newidiadau ffyrdd"}, {"text_idx": "#000031", "text": "Max Boyce yn 80: 'Un o'r bois'"}, {"text_idx": "#000032", "text": "Hanner canrif o werthu cig yn Llanrug"}]